Tarixda eng uzoq hukmronlik qilgan monarxlar e'lon qilindi

Buyuk Britaniya qirolichasi Elizaveta II tarixdagi eng uzoq hukmronlik qilgan monarxlar ro'yxatida ikkinchi o'rinni egalladi. Bu haqda “BBC” xabar berdi.
Ro'yxatda birinchi o'rinni 1643 yildan 1715 yilgacha 72 yilu 110 kun hukmronlik qilgan Frantsiya qiroli Lyudovik XIV egallagan. Uchinchi o'rindan 1946–2016 yillar oralig'ida 70 yil 126 kun taxtni egallagan Tailand qiroli Pxumipon Adulyadet joy olgan.
Elizaveta II 1952 yilda 26 yoshida otasi qirol Jorj VI vafotidan keyin toj kiygan. Qirolicha ayni paytda eng keksa davlat rahbari hisoblanadi. Buyuk Britaniya qirolichasi, shuningdek, ayollar hukmronligi bo'yicha jahon rekordchisiga aylangan.
Avvalroq qirolicha Elizaveta II’ning seyfida nimalar borligi ochiqlangandi. Shuningdek, Elizaveta II “Yil keksa odami” mukofotini olishdan bosh tortgandi.